Noardertsjerke (Drachten)

De Noardertsjerke is in eardere grifformeard tsjerkegebou yn Drachten yn de gemeente Smellingerlân. 

Beskriuwing
Yn 1844 waard in lytse sealtsjerke mei in lantearne set foar de ôfskieden gemeente dy't ynearsten gearkaam yn in skuorre oan de Noarderdwersfeart yn Drachten. Op 9 novimber 1844 waard de tsjerke yn gebrûk naam. Yn 1880 krige de tsjerke twa kreaken. Yn 1884 kaam der in oargel dat yn Purmerein kocht wie. Under mear om it oargel plak jaan te kinnen waard de tsjerke fergrutte. De romte bleau lykwols krap dat yn 1914 waard de tsjerke nochris fergrutte oant 800 sitplakken. 

De grutste ferbouwing wie yn 1959-60. De tsjerke waard bot ferbrede en modernisearre; fan de âlde tsjerke bleau net folle oer. It oargel waard yn 1978 makke troch Pels & Van Leeuwen. It bedriuw makke dêrby gebrûk fan it eardere oargel fan J. Reil (1949) en de oargelkast fan L. van Dam en Soannen (1845) út de Evangelysk-Lutherske tsjerke fan Harns. It oargel waard yn 1997 door Bakker & Timmenga oerset nei de nije tsjerke De Oase yn Drachten.orgbase.nl 

De tsjerke waard yn 1998 ôfbrutsen. De Grifformearde tsjerke fan Fryske Peallen naam de banken oer.

 Sjoch ek 
 Grutte Tsjerke (Drachten)
 Minnistetsjerke (Drachten)
 Godlike Ferlossertsjerke

Kategory:Tsjerkegebou yn Drachten
Kategory:Earder bouwurk yn Drachten
Kategory:Earder tsjerkegebou yn Fryslân
Kategory:Bouwurk út 1844
Kategory:Bouwurk sloopt yn 1998